Nordjyllands Politi er helt uforstående overfor, hvad der fik ukendte gerningsmand til at overmale en lejlighed med spraymaling i Tordenskjoldsgade i Aalborgs Vestby. - Møbler, malerier og andet inventar er fuldstændig ødelagt efter at været overmalet med en spraymaling. Det er helt vanvittigt, siger vagtchef hos Nordjyllands Politi, Henrik Beck, til TV2/NORD. Den overmalede lejlighed tilhører en "helt almindelig" midaldrende kvinde, som vagtchefen beskriver det. Hærværket er så omfattende, at politiets kriminalteknikere allerede i løbet af juledag skal se om det muligt at sikre nogle spor fra lejligheden. I øvrigt er der fra juleaftensdag kl. 7.00 til juledag kl. 7.00 anmeldt 37 indbrud i nordjyske hjem. Det ligger nogenlunde indenfor det normale antal, men tallet ventes at blive meget højere, når folk vender hjem fra familiebesøg eller juleferie. I dagene fra 19. dec. til 25. dec. sidste år fik 114 nordjyske hjem besøg af indbrudstyve.

Referat:
Antallet af indbrud i nordjyske hjem juleaftensdag er nogenlunde det samme som de seneste år, men noget usædvanligt så blev en lejlighed i Tordenskjoldsgade i Aalborgs Vestby udsat for groft hærværk efter indbrudstyve havde været på besøg.